Højdepunkter  fra  konferencen 

Det  følgende  er  små  uddrag  af  nogle  af  talerne  ved 
generalkonferencen  den  4.  og  5.  oktober  1980  i  Salt  Lake  City. 
Alle  talerne  vil  i  deres  fulde  ordlyd  blive  bragt  i  april-nummeret  1981 
af  Den  Danske  Stjerne. 


Fra  velfærdsmødet 

Tiendeloven 

Af  præsident  Spencer  W.  Kimball 

I  sin  tale  sagde  præsident  Kimball,  at  und- 
ladelse af  at  betale  tiende  »er  en  alvorlig 
sag.  Det  er  en  overtrædelse,  ikke  kun  en 
betydningsløs  forsømmelse.« 

Han  sagde,  at  skønt  tiendeloven  gælder 
for  alle  mennesker,  så  er  »der  ingen,  der 
forstår  og  efterlever  den  som  de  sidste 
dages  hellige,  fordi  den  er  blevet  åbenbaret 
til  os  af  nutidige  profeter.« 

Han  sagde  endvidere,  at  som  svar  på 
spørgsmål  om  definitionen  af  fuld  tiende, 
svarer  Det  øverste  Præsidentskab  med 
skriftens  ord:  »At  medlemmerne  af  kirken 
bør  betale  en  tiendedel  af  deres  årlige 
indkomst«. 

»I  tider,  hvor  vi  kan  være  tilbøjelige  til  at 
tro,  at  det  er  forgæves  at  tjene  Herren,  bør 
vi  vække  vor  tro,  have  tillid  til  hans  løfter, 
være  lydige  -  og  vente  tålmodigt.  Herren  vil 
Præsident  Spencer  W.  Kimball.  opfylde  alle  sine  store  løfter  til  os«. 

Præsidentinde  Barbara  B.  Smith. 


Tag  udfordringen  op  med  glæde 
Af  præsidentinde  Barbara  B.  Smith 

I  disse  tider,  hvor  der  er  inflation,  og  hvor 
der  hviler  et  stort  økonomisk  pres  på 
enkeltpersoner  og  familier,  beder  vi  om,  at 
belæringerne  om  »sparsommelig  levevis« 
må  blive  yderligere  intensiveret  og  fuldt  ud 
efterlevet  af  ethvert  medlem. 

Vi  opmuntrer  kvinderne  til  at  være  øko- 
nomiske og  opfindsomme,  f.eks.  - 

1.  Ved  at  »bytte«  praktiske  færdigheder, 
når  det  er  muligt,  i  stedet  for  at  betale  med 
penge.  Byt  overskydende  grønsagsavl  fra 
én  have  med  frugt  fra  en  anden.  Fremfor  at 


købe  nyt,  så  byt  bøger,  musikinstrumenter, 
spejderuniformer,  osv. 

2.  Ved  at  blive  dygtigere  havedyrkere,  så  de 
kan  udvikle  deres  egne  frø  fra  egen  avl. 

3.  Ved  at  spare  tid  og  penge  ved  at  organi- 
sere deres  hjem,  så  de  bliver  effektive 
arbejds-  og  forrådscentre  og  ved  at  tilbe- 
rede mad  af  egne  råvarer. 

Dette  betyder,  at  alle  vil  gøre  klog  brug  af 
de  ressourcer,  de  har  til  rådighed  i  det 
daglige  liv  og  som  forberedelse  til  fremtiden. 

Lad  os  blive  bedre  forvaltere  af  vore 
økonomiske  ressourcer.  Det  første  trin 
kunne  være  at  planlægge  et  anvendeligt 
budget.  Det  skulle  være  ét,  som  passer  lige 
præcis  til  os.  Sammen  med  betalingerne  til 
slagter,  bager  og  prioriteter,  skulle  vi  sørge 
for  en  indbetaling  til  os  selv  -  i  form  af 
opsparing,  selv  om  den  måske  vil  være  lille 
til  at  begynde  med. 

Lad  os  praktisere  klogskab  i  vore  hjem, 
blive  bedre  planlæggere  af  måltider,  bedre 
husholdere  og  bedre  til  at  udsmykke  vore 
hjem.  Lad  os  tilegne  os  de  klippe-  og  syfær- 
digheder,  som  vil  få  vort  tøj  til  at  se  skræd- 
dersyet ud,  og  som  vil  hjælpe  os  med  at 
kunne  holde  det  i  god  stand.  Lad  os  lave 
vore  køkkener  til  kreative  centre,  hvorfra 
der  udspringer  nogle  af  de  skønneste  ople- 
velser, der  kan  være  i  et  hjem. 

Lad  os  som  kvinder  i  kirken  i  dag  gøre  en 
lykkelig,  sparsommelig  levevis  til  vor  livs- 
stil, idet  vi  arbejder  os  frem  mod  dette  mål  - 
villige  til  at  tage  udfordringen  op  og  gå  nye 
veje  med  taknemlighed. 


Fra  mødet  lørdag  formiddag 

Familien  kan  blive  evige 

Af  præsident  Spencer  W.  Kimball 

»Vi  har  altid  været  klar  over,  at  grundlaget 
for  familien  som  en  evig  enhed  blev  lagt  før 
denne  jord  blev  skabt,«  sagde  præsidenten. 
»Et  samfund  uden  familier  mangler  fun- 
damentet og  vil  smuldre  hen  til  intet.«  Han 


sagde,  at  nårsomhelst  noget  så  grundlæg- 
gende som  den  evige  familie  bringes  i  fare, 
»har  vi  en  højtidelig  pligt  til  at  udtale  os,  så 
der  ikke  skal  gøres  alvorlig  skade  på  fami- 
lieinstitutionen af  dem,  som  med  overlæg 

prøver  at  ødelægge  den.« 

»De  bud  og  standarder  for  moralitet, 
som  er  fastsat  af  Herren  selv,  angribes  fra 
alle  sider.  Der  er  falske  lærere  overalt,  som 
benytter  foredrag,  pornografisk  litteratur, 
blade,  radio  og  TV  til  at  sprede  kætterske 
tanker,  som  nedbryder  moralstandarderne.« 

»Den  tid  vil  komme,  hvor  kun  de,  som 
tror  fuldt  og  fast  på  familien  vil  være  i  stand 
til  at  bevare  deres  familier  midt  i  alt  det 
onde,  som  samler  sig  omkring  os. 

Vi  håber,  at  forældrene  i  kirken  bruger 
den  ekstra  tid,  de  har  fået  ved  indførelsen  af 
den  samlede  mødeplan  til  at  være  sammen 
med,  til  at  elske  og  opdrage  deres  børn.  Vi 
håber,  at  I  heller  ikke  har  glemt  behovet  for 
familieaktivitet  og  afslapning,  som  der 
også  er  afsat  tid  til.  Lad  jeres  kærlighed  for 
hvert  medlem  af  jeres  familie  være  uden 
betingelser.  Hvor  der  er  udfordringer,  har  I 
kun  givet  op  overfor  dem,  når  I  har  opgivet 
at  prøve  at  tage  dem  op.« 


Ældste  Robert  L.  Simpson. 


Præsident  Spencer  W.  Kimball. 


Herrens  Hus 

Af  ældste  Robert  L.  Simpson 

Den  højeste  grad  af  åbenbaret  sandhed,  og 
evig  sikker  forvisning  er  uadskilleligt  for- 
bundet med  Den  levende  Guds  tempel. 

»Jeg  erklærer,  uden  nogen  form  for 
undskyldning,  at  enhver  levende  person 
oprigtigt  bør  søge  efter  templets  velsignel- 
ser som  sit  højeste  mål.  For  der  vil  du  finde 
fred.  Der  vil  du  komme  til  at  vide,  hvad 
virkelig  tryghed  er.  Der,  i  Herrens  Hus,  kan 
du  lære,  hvad  du  behøver  at  vide  for  at  blive 
virkelig  fri.  Der,  hvor  du  er  borte  fra  ver- 
dens tummel  og  strid,  har  du  mulighed  for 
at  være  helt  uselvisk  -  en  sjældenhed  i  ver- 
den af  i  dag.« 

Fra  mødet  lørdag  eftermiddag 

Frelserens  berøring 

Af  ældste  M.  Russell  Ballard 

»Kan  Mesteren  berøre  andres  liv  gennem 
dig  og  mig?  Åh,  ja,  det  både  kan  og  vil  han, 
hvis  vi  blot  gør  vor  del,«  sagde  ældste  M. 
Russell  Ballard. 

»Jeg  har  personlig  erfaret,  hvordan 
sårene  hos  dem,  der  lider  åndeligt,  kan 
blive  lægt,  når  du  og  jeg  gør  os  den  ekstra 
anstrengelse,  som  er  nødvendig  for  at  nå  ud 
til  dem.« 

»Om  blot  alle  forældre,  lærere  og  kirke- 
ledere vidste,  hvordan  vi  kan  velsigne 
hinanden,  når  vi  videregiver  Frelserens 
berøring  til  glæde  for  vor  næste.« 

»Lad  aldrig  en  dag  gå  til  ende,  uden  at  du 
har  bestræbt  dig  på  at  berøre  en  eller 
andens  liv  gennem  tjeneste.« 


Ældste  Rex  C.  Reeve  Sr. 


Ældste  M.  Russell  Ballard. 


Vogt  mine  får 

Af  ældste  Rex  C.  Reeve  Sr. 

»Det,  der  er  brug  for  i  missionærarbejdet  i 
dag,  er,  at  alle  medlemmerne,  dem,  som 
bærer  hans  navn,  dem,  som  har  fået  et  vid- 
nesbyrd, trækker  det  gardin,  som  hedder 
frygt,  til  side  og  kærligt  rækker  ud  mod 
venner  og  slægtninge  og  naboer  og  lader 
dem  vide,  at  vi  har  omsorg  for  dem.« 

»En  person  er  aldrig  nærmere  ved  Her- 
ren, end  når  han  rækker  ud,  som  en  frelser, 
for  at  bringe  en  sjæl  til  Kristus.« 

Ældste  Reeve  kaldte  medlemmerne  »en 
sovende  kæmpe,  som  venter  på  at  blive 
vækket.« 

»Når  denne  sovende  kæmpe  er  helt 
vågen,  er  det  slut  på  den  tid,  hvor  man 
bruger  segl.  I  stedet  vil  man  bruge  meje- 
tærsker! Høsten  vil  være  i  tusinder  i  stedet 
for  i  enkelte  eller  i  halve  snese,  sådan  som 
det  sker  nu.« 

Ældste  Robert  L.  Backman. 


Imødekom  medlemmernes  behov 
Af  præsident  Spencer  W.  Kimball 

»1  er  de  hyrder,  som  skal  tage  sig  af  folket.« 

»Vær  opmærksomme  på  medlemmer, 
som  er  bedrøvede  og  ensomme,  sørgende 
eller  alene...  Vi  må  aldrig  glemme  eller 
overse  dem.« 

»I  så  stor  udstrækning  som  muligt  bør 
rådgivere  og  andre  tage  sig  af  program- 
merne,« sagde  præsident  Kimball.  »Det  vil 
give  jer  mulighed  for  at  opdage,  hvilke 
medlemmer,  der  har  alvorlige  problemer . . . 
og  de  kan  så  få  opmærksomhed,  vejledning 
og  kærlig  omsorg,  når  de  har  mest  behov 
for  det.« 

»En  time  med  en  dreng  eller  pige,  der  har 
problemer,  kan  redde  ham  eller  hende,  og 
det  er  afgjort  bedre  end  hundreder  af  timer, 
som  senere  ville  blive  brugt  på  deres 
resocialisering.« 

Vedrørende  et  andet  emne  opfordrede 
præsident  Kimball  de  lokale  ledere  til  at 
give  sig  tid  til  deres  familier  om  søndagen. 
»Forsøm  dem  ikke.  Hvis  1  planlægger  rig- 


Fra  Præstedømmemødet 

Til  de  unge  mænd  i  kirken 
Af  ældste  Robert  L.  Backman 

»Gud  har  udvalgt  jer  mellem  alle  hans  søn- 
ner, for  at  I  skal  bistå  ham  i  dette  store 
sidste  dages  værk.  Han  stoler  på  jer,  og  han 
har  tillid  til,  at  I  virkelig  påtager  jer  den 
store  udfordring,  det  er,  at  repræsentere 
ham.« 

»Han  uddanner  jer  til  jeres  betydnings- 
fulde missioner  og  forventer,  at  I  indser,  at 
I  er  forskellige  fra  andre  drenge  og  unge 
mænd.  Ikke  bedre,  men  anderledes,  fordi  I 
er  blevet  velsignede  med  Jesu  Kristi  evange- 
lium og  med  præstedømmet.« 

»Når  I  tager  disse  grundlæggende  beslut- 
ninger -  på  forhånd  -  så  tænk  på,  hvor 
mange  andre  beslutninger,  I  allerede  har 
taget:  At  efterleve  Visdomsordet,  at  holde 
jer  moralsk  rene,  at  komme  til  jeres  møder, 
at  betale  tiende,  at  studere  evangeliet  osv.« 


Præsident  Spencer  W.  Kimball. 


tigt,  giver  den  nye  samlede  mødeplan  jer 
mulighed  for  at  holde  alle  møderne,  også  de 
nødvendige  administrative  møder,  inden 
for  mødeplanen  og  stadig  have  adskillige 
timer  tilovers  til  jeres  familier  hver  søndag.« 

Fra  mødet  søndag  morgen 

Genoprettelsens  Herre  og  Gud 
Af  ældste  Bruce  R.  McConkie 

»Forbrydelser,  umoralskhed,  aborter  og 
homoseksuelle  afskyeligheder  er  hurtigt 
ved  at  blive  den  normale  livsform  blandt  de 
onde  og  de  ugudelige,«  sagde  ældste  Mc 
Conkie.  »Verden  vil  snart  være  lige  så  for- 
dærvet, som  den  var  i  Noas  dage.« 
»Hvis  nogen  skal  undgå  de  farer,  som  ligger 
forude;  hvis  nogen  af  os  skal  vinde  fred  i 
dette  liv  og  være  arvinger  til  evigt  liv  i  det 
næste  -  så  må  vi  modtage  budskabet  fra  det 
høje  og  tilpasse  os  de  råd,  der  gives  deri.« 

Men  de,  som  vender  sig  til  Kristus,  som 
tror  på  hans  evangelium  og  slutter  sig  til 
hans  kirke  og  efterlever  hans  love,  og  som 
derigennem  tilbeder  Faderen  i  hans  hellige 
navn  -  de  skal  finde  fred  og  sikkerhed  og 
frelse.  Ude  i  verden  vil  mennesker  finde 
trængsler;  i  Kristus  vil  de  finde  fred.« 


Ældste  Gordon  B.  Hinckley. 


Ældste  Bruce  R.  McConkie. 


Af  jer  forlanges  det,  at  I  skal  tilgive 
Af  ældste  Gordon  B.  Hinckley 

Ældste  Hinckley  sagde,  at  alt  imens  de  sid- 
ste dages  helliges  festår  -  kirkens  !50  års 
jubilæum  -  går  på  hæld,  bør  medlemmerne 
være  opfyldt  af  en  tilgivelsens  ånd  og  en 
indstilling  af  kærlighed  og  barmhjertighed 
mod  dem,  som  de  føler,  har  fornærmet 
dem. 

»Det  har  vi  behov  for,«  sagde  han.  »Hele 
verden  har  behov  for  det,  for  det  er  selve 
essensen  af  Jesu  Kristi  evangelium.« 

»Hvis  der  inden  for  min  stemmes  række- 
vidde er  nogen,  som  i  deres  hjerte  nærer 
forgiftende  fjendskab  mod  nogen  anden,  så 
bønfalder  jeg  jer  om  at  bede  Herren  om 
styrke  til  at  tilgive.« 

Ældste  Le  G  rand  Richards. 


Fra  mødet  søndag  eftermiddag 

Et  vidnesbyrd 

Af  ældste  LeGrand  Richards 

Hvis  I  er  i  besiddelse  af  noget,  som  er  jer 
mere  kært  end  livet  selv,  og  I  ved,  at  ved  at 
give  det  bort,  kunne  I  berige  jeres  næstes  liv 
uden  at  gøre  jeres  eget  liv  fattigere,  så  ville  I 


Lad  hver  mand  gøre  sin  pligt 
Af  ældste  Joseph  B.  Wirthlin 

»Hvad  folk  tænker,  tror  og  planlægger  er 
alt  sammen  meget  vigtigt,  men  hvad  de  gør, 
er  det,  som  tæller  mest,«  sagde  ældste 
Wirthlin. 

»Jo  flere  pligter,  vi  accepterer  med  villig- 
hed og  lydighed,  des  lykkeligere  bliver  vi. 
De,  som  gør  lykken  til  hovedformålet  med 
livet,  vil  helt  sikkert  mislykkes,  for  lykke  er 
et  biprodukt,  snarere  end  det  er  endemålet  i 
sig  selv,«  sagde  han. 

»Lykke  kommer  af  at  gøre  sin  pligt  og  af 
at  vide,  at  ens  liv  er  i  harmoni  med  Gud  og 
med  hans  befalinger,«  fremhævede  ældste 
Wirthlin. 


gøre  det  -  ikke  sandt?  Mit  vidnesbyrd  om 
denne  kirkes  guddommelighed  er  den  skat, 
som  er  mig  kærere  end  livet  selv,  og  jeg  har 
givet  det  bort  til  mange,  mange  mennesker, 
hvis  liv  er  blevet  beriget  igennem  det. 

Jeg  har  haft  det  privilegium  at  bære  mit 
vidnesbyrd  fra  denne  talerstol  ved  98  af 
kirkens  generalkonferencer,  og  jeg  har 
skrevet  en  bog,  som  bruges  over  næsten 
hele  verden,  og  som  indeholder  mit  vidnes- 
byrd. Da  jeg  var  ung,  fik  jeg  mit  vidnesbyrd 
gennem  Helligånden,  hvis  gave  jeg  modtog 
ved  håndspålæggelse  af  dem,  som  havde 
myndighed  til  at  overdrage  mig  den.  Det 
gjorde  et  sådant  indtryk  på  mig,  da  jeg  var 
dreng,  at  det  har  været  en  ledestjerne  for 
mig  hele  livet. 

Jeg  kan  ikke  komme  i  tanke  om  noget, 
som  vi  som  forældre  og  som  ledere  i  Israel, 
kan  plante  i  hjerterne  på  vore  unge,  som  vil 
hjælpe  dem  bedre  til  at  undgå  det  onde  og 
faldgruberne  og  fristelserne  i  denne  verden 
såvel  som  menneskers  falske  filosofier  og 
sætte  dem  i  stand  til  at  leve  i  verden  uden 
dog  at  blive  en  del  af  den,  end  netop  et 
vidnesbyrd  om  sandheden  af  dette  gen- 
givne evangelium  givet  til  dem  gennem  Hel- 
ligåndens kraft. 


Ældste  Joseph  B.  Wirthlin. 

Mirakler  blandt  lamaniterne 
Af  ældste  Gene  R.  Cook 

Der  blev  givet  en  hyldest  til  lamaniterne  i 
Sydamerika,  og  de  blev  betegnet  som  »et 
meget  lovende  folk«. 

I  Latinamerika  alene  er  der  mere  end 
600.000  medlemmer  af  kirken,  og  der  døbes 
omkring  7.000  nye  hver  måned.  Der  er  181 
stave.  2.400  menigheder,  og  der  er  2.500 
missionærer  udsendt  fra  Latinamerika. 

Resten  af  kirken  kan  lære  meget  af 
lamaniterne.  På  grund  af  deres  profetiske 
rolle  i  de  sidste  dage  og  på  grund  af,  at 
Herren  har  forberedt  deres  hjerter  »kan 
man  se  Herrens  hånd  i  deres  liv,  og  man 
kan  forstå,  hvorfor  de  er  så  modtagelige  for 
evangeliet. 

Deres  livsform  udtrykker  evangeliets 
grundprincipper  -  gudfrygtige  karakter- 
træk -  på  en  sådan  måde,  at  vi  ville  gøre  vel  i 
at  efterligne  dem  i  vor  stræben  mod 
ophøjelse.« 


Ældste  Gene  R.  Cook. 


Af  en  præsidents  dagbogsblade 


Af  missions-præsident  Richard  C.  Jensen 

Hvis  vi  går  næsten  80  år  tilbage  i  historien 
kan  vi  finde  følgende  uddrag  af  en  dagbog 
skrevet  af  præsident  Adam  Peterson  fra 
Aarhus  Konference: 

»Den  16.  november  1902.  Jeg  er  lige  kom- 
met tilbage  fra  Fredericia  og  Odense,  hvor 
der  blev  holdt  flere  store  møder.  Redaktø- 
rer, sagførere  og  præster  deltog.  Nogle  af 
dem  talte  imod  os,  men  mærkeligt  nok 
henviste  de  ikke  til  et  eneste  af  de  evange- 
lieprincipper,  som  vi  havde  talt  om.  De 
skældte  simpelthen  ud  på  vore  værdige 
ledere,  idet  de  kaldte  dem  hedninge  og  lig- 
nende. En  hr.  Lafour,  en  tidligere  præst, 
greb  min  hånd  og  takkede  mig  med  tårer  i 
øjnene  for  mit  besøg,  idet  han  sagde,  at  han 


havde  søgt  i  37  år  efter  det,  han  nu  havde 
fundet.  Vi  uddelte  i  hundredvis  af  traktater«. 

»Den  30.  august  1903.  Femogtyve  gode, 
ærlige  sjæle  i  denne  by  er  siden  nytår  1903 
blevet  ledet  i  dåbens  vande,  og  udsigterne 
for  fremtiden  er  gode.« 
Vi  skriver  nu  år  1980,  og  der  er  sket  vidun- 
derlige forandringer  efterhånden  som  ste- 
nen, som  Daniel  i  Det  gamle  Testamente 
talte  om,  ruller  frem  med  større  styrke. 

Sidste  dages  hellige  kirkebygninger  fin- 
des over  hele  landet.  Kirken  vokser  og  vok- 
ser. I  tidligere  tider  rejste  de  hellige  til  Ame- 
rika, så  snart  de  var  blevet  døbt.  I  dag  bliver 
familierne  her  og  fortæller  deres  naboer  og 
venner,  at  de  er  mormoner,  og  de  spørger: 

»Har  I  lyst  til  at  høre  mere?«  Der  er  nu 
tredie  generations  mormoner  her  i  landet. 
Danske  missionærer  rejser  ud  til.  andre 
lande:  til  Phillippinerne,  England,  USA, 
Tyskland,  Sydamerika  osv.  Det  er  spæn- 
dende at  tage  del  i  Herrens  arbejde. 

Af  en  missionspræsidents  dagbog  i  1980 
kan  der  læses  følgende  uddrag: 

»I  dag  var  vi  til  nadvermøde  i  Københavns 
4.  ward  ...  hvilken  missionærånd  der  er  - 
lige  fra  biskoppen  og  hele  vejen  igennem. 
Medlemmerne  arbejder  virkelig  på  at  finde 
folk,  som  fuldtidsmissionærerne  kan  undervise. 
Dette  er  et  af  de  mest  entusiastiske  ward  i 
Danmark.  Kirken  var  fyldt  med  både  unge 
og  ældre.  De  havde  lige  døbt  endnu  en 
udvalgt  sjæl!  Jeg  følte  mig  meget  taknemlig 


Månedens  budskab 
fra  Københavns  stav 


Byg  på  ungdommen 


Da  min  familie  og  jeg  sidste  sommer  var 
hjemme  i  Nordnorge  for  at  besøge  min  far 
og  min  øvrige  familie,  besøgte  jeg  bl.a.  også 
en  af  mine  tanter,  der  som  mange  deroppe 
tilhører  en  streng  religiøs  retning  indenfor 
statskirken,  som  kaldes  Læstadianerne. 
(Efter  præsten,  som  oprettede  den:  L.  L. 
Læstadius). 

Vi  talte  lidt  om  religion,  og  min  tante 
udtalte  følgende:  »Ja,  det  dør  ud  med  os 
gamle,  for  vi  har  glemt  at  satse  på  ung- 
dommen og  sørge  for,  at  der  er  nogle  til  at 


over  sådan  en  oplevelse!  Hvilken  forskel 
der  er  fra  min  første  mission  her  i  Danmark 
for  30  år  siden!  De  hellige  bliver  og  kirken 
vokser!« 

Vi  tilskynder  ethvert  ward  og  enhver  gren 
til  at  få  vor  tids  vision.  -  »Hvert  medlem  en 
missionær«  skulle  ligge  os  først  på  sinde. 
Modstanden  er  begrænset  i  forhold  til  for 
80  eller  130  år  siden.  Måske  kunne  vi 
trænge  til  at  få  lidt  mere,  for  at  vi  kunne  stå 
op  og  kæmpe  for  evangeliets  sag.  Men 
hvordan  alt  ellers  arter  sig,  så  er  kirken 
stadig  sand,  og  vi  kan  vise  vor  taknemlig- 
hed over  den  ved  at  blive  ved  med  at  dele 
det  budskab  med  andre  »at  Herren  atter 
har  talt  til  jorden«. 


overtage  det  efter  os«. 

De  ord  fik  mig  til  at  påskønne,  at  jeg 
tilhører  en  kirke,  som  har  husket  at  satse  på 
ungdommen. 

Dette  er  endnu  et  vidnesbyrd  for  mig  om, 
at  hvis  en  kirke  ledes  af  en  profet,  så  glem- 
mes der  ikke  noget,  men  alt  bliver  taget  i 
betragtning. 

Var  vi  som  forældre  overladt  til  selv  at 
sørge  for,  at  vore  unge  blev  opdraget  til  at 
overtage  efter  os,  så  ville  vi  måske  også 
glemme  meget  og  fejle  i  mange  ting,  men 

kirken  støtter  og  hjælper  os  i  alle  sine  pro- 
grammer både  med  at  opbygge  de  unges 
lederevner  og  deres  tro  og  vidnesbyrd. 

Det  er  vigtigt,  at  vi  forældre  er  loyale 
overfor  hinanden,  overfor  de  unge  og  kir- 
ken i  disse  fælles  bestræbelser. 

Det  er  vigtigt,  at  vi  opretholder  de  stan- 
darder, som  er  sat  for  de  unge,  og  som  de 
hellere  end  gerne  overholder,  hvis  de  blot 
ser,  at  de  gælder  for  alle.  Jeg  tænker  her  på 
f.eks.  sådan  en  ting  som  aldersgrænser  og 
gå-hjem-tidspunkter  for  fester.  Som  foræl- 
dre vinder  vi  intet  -  tværtimod  -  ved  at 
tillade,  at  der  gælder  andre  regler  for  pri- 
vate fester  end  for  dem  i  kirken. 

Vil  vi  bevare  vore  unges  respekt,  må  vi 
stå  fast  på  de  principper,  som  vi  belærer 


dem  om,  uanset  hvad  »alle  de  andre«  må. 

Der  kan  være  flere  ting,  som  dette  kan 
gælde  for.  F.eks.:  Standarder  for  påklæd- 
ning, standarder  for  at  »gå  sammen«,  stan- 
darder for  hvor  mange  penge  man  har  med 
på  sommerlejr  (ikke  flere  end  ledelsen  har 
angivet !),  standarder  for  hvordan  man  pas- 
ser sine  pligter  i  kirken  osv.  osv. 

Vi  har  en  ungdom,  vi  kan  være  stolte  af. 
De  har  en  tung  arv  at  løfte  -  at  lede  Guds 
folk  i  vanskelige  tider,  men  de  har  evnerne 
og  viljen  til  det. 

Lad  os  støtte  dem  på  den  rigtige  måde  - 
med  kærlig  disciplin  og  ikke  med  misfor- 
stået eftergivenhed. 

Amt  K.  Valgren 
Andenrådgiver 


Månedens  budskab 
-  fra  Århus  stav 


Tør  vi  stole  på 
Herrens  løfter? 


I  en  samtale  mellem  de  2  brødre  William  og 
Parley  P.  Pratt,  der  lige  havde  genfundet 
hinanden  efter  5  års  adskillelse,  fortalte 
Parley  P.  Pratt,  at  han  og  hans  hustru  ville 
forlade  deres  dejlige  farm,  og  at  de  måske 
aldrig  ville  få  den  at  se  igen.  På  spørgsmålet 
om  hvorfor,  fortalte  han  sin  broder  om 
evangeliet  og  om  de  profetier,  som  var  ble- 
vet givet  til  ham.  Ligeledes  at  han  vidste,  at 
han  ikke  burde  blive  på  gården  længere, 
men  at  han  skulle  dele  evangeliets  lys  med 
dem,  som  ikke  havde  kendskab  til  det. 


William,  som  havde  gået  rundt  og  beun- 
dret det,  som  broderen  havde  oparbejdet 
lige  fra  grunden  af,  var  meget  uforstående 
overfor  dennes  udtalelser  og  sagde:  »Hvis 
jeg  havde  alt  det  land,  du  har,  sådan  et 
komfortabelt  hjem,  den  dejlige  have  og 
sådan  en  dejlig  og  værdifuld  husholder  er 
jeg  sikker  på,  at  jeg  ville  blive  her  og  nyde 
det  hele  livet,  og  så  kunne  verden  ellers  bare 
passe  sig  selv.  Men  hvordan  vil  du  iøvrigt 
forsørge  dig  og  din  hustru?« 

»William,  jeg  ser,  at  du  ikke  forstår  den 

forandring,  der  er  sket  med  mig  siden  vi 
skiltes  for  5  år  siden  og  heller  ikke,  hvordan 
jeg  er  blevet  så  rig  på  den  tid.  Men  jeg  har 
de  bedste  bank-veksler  fra  den  mest  sikre 
institution  i  verden,  hvoraf  jeg  og  min  fami- 
lie kan  leve  resten  af  livet«. 

»Jeg  vil  gerne  se  nogle  af  dem,  og  jeg 
håber,  at  de  er  ægte,«  sagde  William. 

»Selvfølgelig«,  sagde  Parley  P.  Pratt, 
»det  er  der  ikke  nogen  tvivl  om.  Det  er  ægte 
bank-veksler  og  alle  med  solid  sikkerhed  i 
værdier,  der  aldrig  forgår,  selv  om  himmel 
og  jord  forgår.« 

Han  tog  da  en  mappe  frem  med  veksel- 
blanketter, der  var  udfyldte,  og  på  en  af 
dem  stod  der:  »Og  enhver,  som  har  forladt 
hjem  eller  brødre  eller  søstre  eller  fader 
eller  moder  eller  hustru  eller  børn  eller 
marker  for  mit  navns  skyld,  skal  få  det 
mange  fold  igen  og  arve  evigt  liv.«  (Matt. 
19:29).  På  en  anden  stod  der;  »Hvis  I  bliver 
i  mig,  og  mine  ord  bliver  i  jer,  så  bed  om, 
hvad  som  helst  I  vil,  og  I  skal  få  det.«  (Johs. 
15:7).  På  en  tredie  stod  der:  »Alt  er  muligt 
for  den,  der  tror.«  (Mark.  9:23). 

»William,  er  disse  Jesu  Kristi  ord,  eller  er 
de  ikke?«  »Det  er  de,  jeg  har  altid  troet  på 
Det  ny  Testamente!«  »Så  indrømmerdu,  at 
det  er  ægte  løfter?«  »Ja,  det  gør  jeg.«  »Er 
den,  der  har  underskrevet  vekslen  i  stand  til 
at  indfri  forpligtelserne.«  »Det  er  helt  sik- 


kert.« »Er  Han  villig  til  det.«  »Det  er  han.« 

Parley  P.  Pratt  sagde:  »Så  vil  jeg  da 
opfylde  min  del  af  betingelserne.  Jeg  føler 
mig  kaldet  ved  Helligånden  til  at  forlade 
mit  hjem  for  evangeliets  skyld,  og  jeg  vil 
gøre  det,  idet  jeg  støtter  mig  helt  til  disse 
løfter  og  ikke  til  noget  som  helst  andet. 
Hvis  jeg  falder,  så  er  løfterne  falske,  men 
hvis  ikke,  er  de  sande.  Jeg  vil  sætte  dem  på 
prøve!« 

»Prøv  det,«  sagde  William,  »prøv  det 
hvis  du  tør,  men  jeg  for  min  del  ville,  selv 
om  jeg  altid  har  troet  på  Bibelen,  ikke  tur- 
det tage  disse  løfter  bogstaveligt.« 

Har  vi  idag  den  tro  på  de  forjættelser, 
som  Herren  har  givet  os,  at  vi  tør  stole  på 
dem?  I  hvor  stor  grad  har  vi  troen  på  disse 
løfter?  Har  vi  nogen  former  for  reservation 
overfor  det,  som  Jesus  Kristus  har  lovet  os? 

Det  ser  ud  som  om,  nogle  har  en  stærk 
tro  på,  at  det  er  muligt  at  komme  tilbage  til 
Faderen  ved  kun  at  gøre  en  del  af  det,  som 
han  har  befalet  os  at  gøre.  Har  vi  en  stærk 
tro  på,  at  vi  kan  klare  os  uden  det  forråd 
som  vi  er  blevet  bedt  om  at  have  i  vores 
hjem? 

Lad  os  prøve  Herrens  løfter,  men  vi  må 
sørge  for  at  vi  gør  vor  del,  så  kan  Herrens 
rigeste  velsignelser  blive  vore. 

N.  O.  Andersen 
Andenrådgiver 


Templet  i  Australien 

Indenfor  V/2  år  efter  bekendtgørelsen  om, 
at  der  skal  bygges  et  tempel  i  Australien,  er 
det  lykkedes  medlemmerne  at  indsamle 
deres  del  af  bygningsudgifterne. 

Dette  blev  meddelt  præsident  Marion  G. 
Romney  af  Det  øverste  Præsidentskab  på 
et  møde,  han  havde  den  7.  oktober  1980 
med  de  tre  regionalrepræsentanter  for 
Australien. 

Regionalrepræsentanterne  gav  udtryk 


for,  at  den  succes,  de  hellige  i  Australien 
havde  haft  med  at  opfylde  deres  forpligtel- 
ser, havde  resulteret  i  en  højnelse  af  deres 
åndelighed  på  grund  af  deres  villighed  til  at 

ofre. 

Præsident  Marion  G.  Romney  glædede 
sig  over  meddelelsen,  ikke  mindst  fordi  han 
selv  var  på  mission  i  Australien  i  1920-23. 

(fra  Chureh  News) 

Belle  S.  Spafford  fylder  85 


Den  8.  oktober  1 980  afholdtes  der  en  recep- 
tion til  ære  for  søster  Belle  S.  Spafford,  som 
den  dag  fyldte  85  år. 

Over  600  personer  kom  for  at  gratulere 
denne  »grand  old  lady«,  hvis  navn  for  de 
flestes  vedkommende  opfattes  som  syno- 
nymt med  Hjælpeforeningen. 

Søster  Spafford  blev  kaldet  som  medlem 
af  hjælpeforeningens  hovedbestyrelse  i 
1935,  og  hun  var  dens  præsidentinde  fra 
1945-1974  og  har  således  tjent  længere  end 
nogen  anden  i  denne  stilling  i  hjælpefore- 
ningens historie. 

Familien  er  det  vigtigste  for  søster  Spaf- 
ford. Hun  gør  alt,  hvad  hun  kan  for  at  være 
sammen  med  sine  børnebørn  og  oldebørn, 
og  selv  om  hun  blev  enke  for  17  år  siden, 
har  hun  ikke  tid  til  at  sidde  med  hænderne  i 
skødet  i  sit  hjem  i  Salt  Lake  City. 

Søster  Spafford  elsker  livet  og  er  stadig 
travlt  optaget  som  medlem  af  nationale 
kvinde-organisationer  og  er  også  en  yndet 
foredragsholder,  og  det  betyder,  at  hun  ofte 
må  rejse  i  både  Nord-  og  Sydamerika  og  i 
Europa,  og  hun  fastslår,  at  det  er  nødven- 
digt at  planlægge  og  forberede  sig,  hvis 
man  ønsker  at  leve  et  lykkeligt  og  godt  liv. 

(fra  Church  News) 


★  ★  ★ 

Min  sjæl,  lov  Herren, 

og  alt  i  mig  love  hans  hellige  navn! 

Min  sjæl,  lov  Herren, 

og  glem  ikke  alle  hans  velgerninger! 

Han,  som  tilgiver  alle  dine  misgerninger 

og  læger  alle  dine  sygdomme, 

han,  som  udløser  dit  liv  fra  graven 

og  kroner  dig  med  miskundhed  og 

barmhjertighed, 
han,  som  mætter  din  sjæl  med  godt, 
så  du  bliver  ung  igen  som  ørnen! 

(Salme  103:  1-5) 

★  ★  ★ 

Disse  -  næsten  profetiske  -  ord  dannede 
overskriften  til  en  meget  positiv  artikel  i 
Frederiksborg  Amtsavis  mandag  den  3. 
november  1980. 

Dagen  før  var  der  blevet  afholdt  »ibrug- 
tagningsmøde«  i  kirken  i  Allerød,  og 
ordene  var  blevet  udtalt  af  borgmester 
Oskar  Jensen,  da  han  bragte  sin  hilsen  fra 
Allerød  kommune.  Han  sagde  bl.a.:  »Det 
er  blevet  så  almindeligt,  at  folk  tror,  at  det 
er  kommunen,  der  skal  klare  alle  opgaver, 
og  derfor  er  det  befriende  at  møde  menne- 
sker, der  tager  en  opgave  op  og  løser  den«. 

Borgmesteren  sluttede  med  at  ønske  til 
lykke  med  kirken  og  sagde:  »Vi  er  forun- 
drede over,  at  private  kan  rejse  en  så  smuk 
bygning.  Jeg  håber,  den  kan  være  et  af  de 
lys,  der  tændes  i  det  tusmørke,  som  vi  ofte 
føler,  vort  land  befinder  sig  i«. 

»Ibrugtagningsmødet«  blev  overværet  af 
ca.  200  medlemmer  og  gæster.  Alle  de  6>/2 
års  strabadser  for  at  få  bygningen  rejst 
glemtes  i  denne  stund,  hvor  man  kunne 


løfte  stemmen  i  sang  og  bøje  hovedet  i  bøn 
og  taksigelse  til  Herren  for  denne  velsig- 
nelse, det  er,  at  de  hellige  i  hele  Nordsjæl- 
land -  nu  Allerød  ward  -  har  eget  tag  over 
hovedet. 

Mødet  blev  ledet  af  biskop  Poul  Ander- 
sen, og  som  talere  hørtes  br.  Jørgen 
Schmidt,  som  tog  et  tilbageblik  over  kir- 
kens historie  og  over  byggeriets  historie. 
Han  fortalte,  hvordan  han  havde  følt  sig 
inspireret  til  at  udvælge  netop  denne  grund, 
hvor  kirken  nu  ligger. 

Str.  Kirsten  Andersen  talte  om  kirkens 
tro  og  lære  ud  fra  især  den  første  trosarti- 
kel, idet  hun  lagde  vægt  på,  at  mormonerer 
kristne. 

Stavspræsident  Henning  K.  Frederiksen 
udtrykte  i  sin  tale  ønske  om,  at  kirkebyg- 
ningen må  blive  et  kulturcenter,  hvor  alle  er 
velkomne  til  at  afholde  arrangementer,  når 
de  blot  er  i  overensstemmelse  med  kirkens 
standarder. 

Nordsjælland  -  nu  Allerød  ward  -  har  i  så 

København  stavs  kor  synger. 


Da  kirken  i  Allerød  endnu  kun  var  »et  hul  i 
jorden«.  (Fotograferet  gennem  hegnet). 

mange  år  været  afhængige  af  skoler  og 
andre  offentlige  lokaler  som  mødested,  at 
man  gerne  vil  vise  sin  taknemmelighed  ved 
at  være  lige  så  imødekommende  overfor 
andre. 

Københavns  stavskor  var  blevet  samlet 
til  lejligheden  og  sang  3  salmer  under 
ledelse  af  br.  Jørgen  Ljungstrøm  og  med 
str.  Alice  Hall  ved  klaveret. 

Efter  mødet  var  der  rundvisning  for  alle 
interesserede,  og  en  lille  forfriskning  mang- 
lede heller  ikke. 

For  at  give  bygningen  en  god  start,  og  for  at 
gøre  den  kendt  i  området,  har  wardet 
arrangeret  »Åbent  hus«  møder  hver  tors- 
dag fra  den  6.  november  1980  til  den  30. 
april  1981,  hvor  der  vil  blive  behandlet 
emner,  som  kan  have  interesse  for  mange, 
både  i  og  uden  for  kirken.  Møderne  begyn- 
der kl.  19.30,  og  alle  er  meget  velkomne. 

EEV 


Kirkebygningens  adresse: 
Lyngevej  243,  3450  Ailerød 
Tlf.  03-27  75  92 

Biskoppens  adresse: 
Poul  Andersen 
Vinkelvej  14 
3550  Slangerup 
Tlf.  03-33  33  56 

Mødetider  om  søndagen: 

Kl.  10.30  -  Nadvermøde 
Kl.  1 1.50  -  Søndagsskole  og  Primary 
Kl.  12.40  -  Organisations-  og 
kvorumsmøder. 


Mormonmuseum 

Museum  for  sidste  dages  hellig  historie  og  kunst 


Vest  for  Tempelpladsen  i  Salt  Lake  City 
skal  der  bygges  et  cå.  20.000  m2  stort 
museum,  der  skal  huse  mange  af  de  ting  og 
sager,  som  tilsammen  danner  et  billede  af 
kirkens  150-årige  historie. 

Denne  nyhed  blev  bekendtgjort  af  præ- 
sident Spencer  W.  Kimball  den  12.  august 
1980  under  Verdenskonferencen  om  Op- 
tegnelser. 

Etableringen  af  dette  museum  har  været 
planlagt  i  adskillige  år,  og  som  leder  er 
udpeget  dr.  Glen  M.  Leonard,  som  er  histo- 
riker og  museumsekspert. 

»Dette  museum  bliver  helt  enestående,« 
udtaler  broder  Leonard,  »eftersom  vi  kun 
vil  udstille  effekter  og  dokumenter  og 
kunst,  som  har  med  mormonismen  at  gøre. 

Vi  vil  ikke  samle  kunst  i  verdensklasse, 
med  mindre  den  er  udført  af  kunstnere, 
som  er  mormoner.  Til  gengæld  vil  vi  heller 


mm 


John  Taylors  ur,  som  reddede  hans  liv  i 
Carthage  fængslet,  vil  blive  udstillet  i 
museet. 

Joseph  og  Hyrum  Smiths  dødsmasker  bliver  en  del  af  den  historiske  samling. 


ikke  udstille  hvad  som  helst,  bare  fordi  det 
er  lavet  af  mormoner.« 

Museet  haren  lang  ønskeliste  over  effek- 
ter, som  skildrer  mormonernes  historie  i  de 
sidste  150  år,  og  man  håber,  at  mange  vil 
skænke  sådanne  ting  som  personlige  ejen- 
dele, fotos,  klædningsstykker,  dokumen- 
ter, programmer  osv.  til  samlingerne. 

Ligeledes  håber  man  på,  at  sidste  dages 
hellige  kunstnere  vil  donere  deres  arbejder 
til  museet  eller  at  andre  vil  købe  sådanne 
arbejder  og  så  forære  dem  til  museet. 


Museet  for  kirkens  historie  og  kunst  vil 
blive  åbent  for  publikum,  og  søster  Flo- 
rence S.  Jakobsen,  som  er  leder  af  kunstaf- 
delingen i  kirkens  historiske  kontor  og  som 
siden  1973  har  arbejdet  på  at  indsamle 
effekter  til  museet,  udtaler: 

»Vi  håber,  det  vil  blive  et  sted,  hvor  folk 
vil  komme  igen  og  igen.  Der  vil  altid  blive 
noget  nyt  at  se  på.  Man  vil  ikke  kunne 
overkomme  at  se  det  hele  på  én  gang.« 

(fra  Church  News) 


★  ★  ★ 

Inden  du  handler,  så  overvej  alt,  forudse 
alt,  så  vidt  du  formår  det,  og  tag  alle  mulige 
hensyn.  Men  når  du  har  taget  din  beslut- 
ning, så  skrid  til  handling  kækt  og 
uforfærdet. 

(D.  G.  Monrad,  181 1-87) 

Metalplader  med  optegnelser 
fundet  i  Skandinavien 


Netop  fordi  de  tidligste  kritikere  af  Mor- 
mons Bog  baserede  deres  kritik  på  det  fak- 
tum, at  den  var  oversat  fra  guldplader,  så  er 
det  »et  stort  og  forunderligt  værk«  hvordan 
arkæologer  har  fundet  hundreder  af  eks- 
empler på  gammelt  metalarbejde. 

Utallige  fund  har  afsløret  gamle  indgra- 
veringer og  kunsthåndværk  i  både  guld, 
sølv,  messing  og  kobber.  Mange  af  dem  var 
kun  dekorative,  men  andre  havde  indgra- 
verede optegnelser.  Nogle  var  blevet  hen- 
lagt i  sten-  eller  metalkister  og  blevet 
begravet  i  jorden  for  at  blive  bevaret  -  sæd- 
vanligvis under  grundsten. 

Et  af  de  nyeste  fund  var  i  Korea,  hvor  der 
-  i  en  pagode  fra  det  8.  århundrede  -  blev 
fundet  en  gammel  metalbog,  fuldt  beskre- 
vet. I  hulerne  ved  Det  døde  Hav  blev  der 
som  bekendt  fundet  en  metalrulle  fuld  af 


Torben  A.  Valgren  i  sin  spejderuniform 
med  den  nyerhvervede  »Pligt  mod  Gud« 
belønning  -  sammen  med  sin  biskop 
Richardt  Andersen. 


indgraveringer. 

Nu  har  Smithsonian  Magazine,  som 
udgives  af  The  Smithsonian  Institution  i 
Washington,  D.  C,  offtentliggjort  artikler 
og  billeder  under  titlen:  »Vikingerne 
kommer.« 

Materialet,  som  er  højst  interessant, 
offentliggøres  i  septembernummeret  (1980) 
af  bladet,  og  det  beskriver  og  viser  billeder 
af  kunstfærdigt  metalarbejde,  som  er  lavet 
af  nordboerne.  Hvem  ville  have  troet  det? 

Nordboerne  blev  længe  anset  for  blot  at 
være  vilde,  som  erobrede  andre  lande  og 
skånselsløst  dræbte  disses  indbyggere.  Nu 
viser  det  sig,  at  de  var  dygtige  kunsthånd- 
værkere og  kunstelskere.  De  er  altså  endnu 
et  folk,  som  arbejdede  med  metal,  ligesom 
Mormon  og  Moroni. 

(fra  Church  News) 


»Pligt  mod  Gud« 


Det  er  ikke  ofte,  man  hører  om,  at  en  af 
kirkens  unge  mænd  opnår  at  blive  4- 
stjernet  spejder  og  dermed  fortjener  sin 
»Pligt  mod  Gud«  belønning. 

Det  opnås  kun  efter  4  års  trofast  spejder- 
arbejde  i  GUF,  og  det  skete  for  Torben  A. 
Valgren,  Københavns  2.  ward,  da  han  ved 
nadvermødet  den  9.  november  1980  fik 
overrakt  det  gul-grønne  bånd  med  okseho- 
vedet i  sterling  sølv. 

EEV 

Kirkens  velfærdsprogram 


I  sidste  nummer  af  Den  Danske  Stjerne 
kunne  der  læses  uddrag  af  den  nye  velfærd- 
splan  for  Europa,  som  er  under  udvikling 
for  øjeblikket. 

I  håbet  om,  at  læserne  vil  være  interesse- 
rede i  nogle  af  detaljerne  i  programmet, 
citerer  vi  atter  fra  »Retningslinier  for 
undervisning  og  iværksættelse«: 

»En  sammenfatning  af  de  fundamentale 
velfærdsprincipper.« 

Fasteloven.  Medlemmerne  skal  belæres  om 
de  åndelige  og  fysiske  velsignelser  ved  at 
faste.  Der  skal  også  lægges  vægt  på  forde- 
lene ved  at  yde  et  gavmildt  fasteoffer. 

Et  fasteoffer  kan  defineres  som  et  bidrag 
til  kirken  idet  bidraget  er  de  penge,  som 
familien  har  sparet  ved  ikke  at  spise  i  faste- 
perioden (i  reglen  24  timer)  1  betragtning 
af  vore  muligheder  for  at  skaffe  mad,  tøj  og 
andre  ting  til  nødstedte  familier,  som  har 
langt  mindre  end  de  hellige,  har  præsident 
Kimball  dog  rådet  os  til  at  være  meget 
gavmilde  når  vi  giver  fasteofre.  Til  at 
begynde  med  var  forslaget  at  vi  fordoblede 
vort  fasteofferbidrag.  Vi  blev  derpå  op- 
muntret til  at  give  5,  7  eller  10  gange  det  vi 
sparede  ved  ikke  at  spise,  hvis  vi  har  midler 
til  det.  Vor  gavmildhed  vil  helt  sikkert 
kunne  måles  i  de  rige  velsignelser,  vore 
familier  vil  modtage  til  gengæld. 
Den  rette  orden  for  at  rekvirere  hjælp. 
For  at  undgå  arbejdsløshedsunderstøttel- 
sens onde  har  vore  kirkeledere  altid  belært 
om  arbejdets  værdi  og  de  har  anvist  kirkens 
medlemmer  den  rette  orden  at  rekvirere 
økonomisk  hjælp,  hvis  og  når  det  er  nød- 
vendigt. Den  rette  orden  er  således: 

1 .  Den  pågældende  selv.  Er  han  i  stand  til  at 
få  noget  som  helst  arbejde,  så  han  kan  for- 
sørge sig  selv  og  sin  familie?  Har  han  nogen 
som  helst  økonomisk  reserve  selv  -  som 
f.eks.  opsparing,  økonomiske  værdier  eller 
noget,  der  ikke  er  livsnødvendigt,  men  som 


kunne  afhændes?  Folk  er  ofte  ivrige  efter  at 
få  økonomisk  hjælp  fra  kirken,  selv  om 
deres  økonomiske  tilstand  skyldes  ukloge 
eller  ukontrollerede  indkøb  af  materielle 
ting. 

2.  Den  nærmeste  familie.  Hvis  det  pågæl- 
dende medlem  har  udnyttet  alle  sine  mulig- 
heder for  at  klare  sig  selv,  skal  han  hen- 
vende sig  til  sin  nærmeste  familie:  forældre, 
søskende  eller  lønmodtagende  børn. 

3.  Fjernere  familiemedlemmer.  Det  næste 
skridt  er  andre  slægtninge,  som  måske  er  i 
en  situation  hvor  de  kan  skaffe  den  pågæl- 
dende mad,  tøj,  husly  eller  økonomisk 
hjælp.  Herren  forventer,  at  man  kan  stole 
på  at  den  fjernere  familie  vil  hjælpe  og  Her- 
ren forventer  også  at  den  fjernere  familie 
hjælper  deres  familie  i  nød.  Det  er  et  led  i 
den  patriarkalske  orden,  som  altid  har  og 
altid  vil  eksistere. 

Somme  tider  tøver  nødstedte  medlem- 
mer med  at  søge  hjælp  fra  slægtninge  der 
ikke  tilhører  SDH-kirken.  Det  er  dog  i  de 
fleste  tilfælde  ikke  nogen  gyldig  grund  til 
ikke  at  gå  til  dem.  Forskellige  kirketilhørs- 
forhold fritager  ikke  et  menneske  for  dets 
økonomiske  ansvar  overfor  familien  og  det 
bør  heller  ikke  berøve  nogen  muligheden 
for  at  hjælpe  andre. 

4.  Kirken.  Når  man  har  gjort  alt  hvad  man 
kan  for  at  få  hjælp  gennem  de  ovennævnte 
kilder,  kan  man  gå  til  kirken  for  at  søge 
hjælp.  Biskoppen/grenspræsidenten  afgør 
i  et  interview  hvordan  det  står  til  med  det 
pågældende  medlems  indstilling,  motiver 
og  midler.  Biskoppen  skal  spørge  grundigt 
ud  om  hvilke  anstrengelser  medlemmet  har 
gjort  sig  for  at  få  hjælp  fra  sin  fjernere 
familie  og  ved  hjælp  af  sine  egne  likvider. 

Hvis  der  bliver  truffet  den  afgørelse,  at 
alle  hjælpekilder  er  udtømt  eller  der  ikke 
findes  andre,  så  kan  et  værdigt  medlem  få 
hjælp  fra  kirken,  efter  biskoppens  bemyn- 
digelse, på  den  måde  velfærdskomiteen 

administrerer  den. 

Medlemmer,  der  modtager  hjælp,  skal 
naturligvis,  når  som  helst  det  er  muligt, 
indtjene  hvad  de  modtager  (i  det  mindste 
delvis),  gennem  værdifulde  arbejdsprojek- 
ter, som  sættes  i  gang  og  ledes  af  wardets 
eller  grenens  velfærdskomité.  Sker  dette 
ikke,  vil  vi  ikke  være  bedre  end  regeringer, 
der  giver  arbejdsløshedsunderstøttelse. 
Herren  har  sagt,  at  den  lade  ikke  skal  spise 
arbejderens  brød  (se  L&P  42:42). 

4.  Spørgsmålet  om  modtagelse  af  hjælp  fra 
staten,  hvor  et  socialt  velfærdsprogram 
betales  gennem  skatten,  er  især  vanskeligt  i 
Europa.  Hvordan  dette  problem  skal  løses, 
vil  man  søge  besvaret  gennem  omhyggelig 
bøn,  når  velfærdstjenestens  hovedplan  til- 
rettelægges for  Europa. 

Personlig  og  familiemæssig  beredt  hed.  Det 
er  sagt  så  klogt,  at  en  lille  smule  forebyg- 
gelse er  lige  så  meget  værd  som  en  masse 
helbredskure.  Personlig  og  familiemæssig 
beredthed  er  Herrens  måde  at  hjælpe  kir- 
kens enkelte  medlemmer  og  deres  familier 
til  at  være  parate  til  at  imødegå  økono- 
miske vanskeligheder  eller  større  kriser. 
Programmet  er  sammensat  af  seks  hoved- 
områder -  hvoraf  ingen  er  mere  eller  mindre 
livsvigtig  end  de  andre. 

Læsefærdighed  og  uddannelse 
Den,  der  er  velforberedt,  læser,  skriver  og 
regner  godt;  studerer  regelmæssigt  i  skrif- 
terne og  andre  gode  bøger,  og  gør  brug  af 
lokale  kilder  til  at  lære  familiens  medlem- 
mer disse  færdigheder  og  vaner.  Forældre 
og  børn  bør  drage  fordel  af  offentlige  og 
andre  uddannelsesmuligheder. 

Udvikling  af  karriere 

Familiens  overhoved  bør  vælge  et  passende 
erhverv  eller  en  passende  beskæftigelse  og 
påtage  sig  den  dertil  hørende  oplæring. 
Ethvert  ungt  menneske  bør  modtage  råd 
om,  hvordan  man  kan  vælge  en  karriere, 
der  vil  kunne  tilfredsstille  en  families  øko- 
nomiske behov  og  give  personlig  tilfreds- 


stillelse. 

Styring  af  økonomi  og  ressourcer 
Den  velforberedte  bør  opstille  økonomiske 
målsætninger,  betale  tiende  og  yde  ofre, 
undgå  gæld,  med  omtanke  bruge  af  og 
bevare  økonomiske  ressourcer  og  spare  op 
i  perioder  med  produktion  til  tider,  hvor 
intet  frembringes. 

Produktion  og  oplagring  i  hjemmet 
Hver  enkelt  person  eller  familie  bør  produ- 
cere så  meget  som  muligt  ved  havebrug, 
syning  og  fremstilling  af  ting  til  hushold- 
ningen. Hver  enkelt  person  og  familie  bør 
lære  fremgangsmåderne  i  forbindelse  med 
hjemmekonservering,  frysning  og  tørring 
af  fødevarer,  og,  hvor  det  er  lovligt,  oplagre 
og  opspare  ét  års  forbrug  af  fødevarer,  tøj 
og,  hvis  det  er  muligt,  brændsel. 

Fysisk  sundhed 

Ethvert  medlem  bør  efterleve  visdomsordet 
og  sunde  principper  for  ernæring,  motione- 
ring, vægtkontrol,  vaccination,  gode  sani- 
tære omgivelser,  helbredskontrol  for  børn 
og  gravide,  de  bør  lære  at  forebygge  ulyk- 
ker, samt  regelmæssigt  sørge  for  tandpleje 
og  lægeundersøgelser.  Desuden  bør  ethvert 
medlem  erhverve  sig  passende  færdigheder 
i  førstehjælp,  hjemmesygepleje,  valg  af 
fødemidler,  og  madlavning. 

Social-følelsesmæssig  og  åndelig  styrke 
Alle  mennesker  bør  opbygge  åndelig  styrke, 
så  de  kan  klare  livets  udfordringer  og 
spændinger  stabilt  og  i  tillid  til  at  de  kan 
klare  dem,  ved  at  lære  at  elske  Gud  og 
kommunikere  med  ham  i  personlig  bøn, 
ved  at  lære  at  elske  og  tjene  deres  næste  og 
ved  at  lære  at  elske  og  respektere  sig  selv 
gennem  en  retfærdig  levevis  og  ved  at 
udøve  selvkontrol.  Enhver  familie  bør  for- 
stå at  social-følelsesmæssig  styrke  er  en  vel- 
signelse, der  kommer  af  lydighed  mod  de 
åbenbarede  principper  for  et  familieliv. 
Betydningen  af  at  være  beredt  på  disse  seks 
områder,  er  klart  skildret  i  teksten  til  bil- 
ledbåndet: »Personlig  og  familiemæssig 
beredthed«  (VVOF  2591).  Billedbånd  og 

kassettebånd  fås  på  alle  europæiske  sprog). 
Det  følgende  er  et  citat  fra  kassettebåndet: 

»Alle  seks  områder  indenfor  personlig  og 
familiemæssig  beredthed  griber  ind  i  hin- 
anden. Hvis  der  mangler  noget  i  at  være 
personligt  og  familiemæssigt  beredt  vil 
familien  formodentlig  ikke  helt  fungere 
som  den  bør.  Hvis  folk  ikke  har  forberedt 
sig  gennem  tilegnelse  af  lærdom  og  gennem 
uddannelse,  vil  det  påvirke  udviklingen  af 
deres  karriere.  Og  hvis  en  familie  behandler 
økonomi  og  ressourcer  uklogt,  vil  familiens 
sociale,  følelsesmæssige  og  åndelige  styrke 
ligeledes  lide  under  det.  Dernæst  kommer 
den  egentlige  planlægning.  Sæt  her  nogle 
mål,  del  dem  op  i  overkommelige  trin  og 
skriv  dem  på  en  kalender.  Hvis  I  f.eks. 
gerne  vil  spare  nogle  penge  op,  så  sæt  jer  et 
årligt  mål,  hvor  I  forpligter  jer  til  hver 
måned  at  sætte  noget  til  side.  Nu  gælder  det 
om  at  handle,  for  alvor  at  komme  i  gang  og 


gøre  noget  ved  det.  Sæt  et  beløb  i  banken. 
Og  endelig  skal  I  vurdere  jeres  fremgang. 
Find  ud  af  om  I  gør,  som  I  besluttedejer  til 
at  gøre.  Således  får  1  en  chance  for  at  til- 
passe jeres  plan  og  se  hvor  langt  I  er 
kommet. 

Smidighed 

Nøgleordet  for  iværksættelse  af  de  funda- 
mentale velfærdsprincipper  i  Europa  er 
»smidighed«  -  ikke  i  den  forstand  at  der  skal 
bøjes  af  eller  at  programmet  kan  slingre, 
men  i  ordets  mest  alsidige  betydning.  Vi  må 
omhyggeligt  bedømme  alle  afskygninger  af 
programmet  for  at  afgøre  hvilke  afsnit  af 
det  vi  med  det  samme  kan  anvende,  og 
hvad  vi  er  nødt  til  at  tilpasse  specielt  vore 
ansvarsområder.  Hovedplanen  skal  nu 
udvikles  sammen  med  jer  og  med  jeres 
lokale  præstedømmeledere  som  vore  vejle- 
dere, til  brug  for  jer  i  den  sidste  ende. 


Et  vidnesbyrd 


Jeg  mistede  min  mand  den  31.  dec.  1961. 
Jeg  var  syg  i  lang  tid  og  blev  indlagt  på 
statshospitalet  i  Hvidding.  I  mine  bønner 
lovede  jeg  Herren,  at  hvis  jeg  måtte  komme 
rask  hjem  til  min  søn  igen,  så  ville  jeg  lægge 
min  livsform  i  andre  baner  og  tjene  Herren, 
og  min  tanke  var  at  gå  ind  i  Syvende  dags 
adventismen,  fordi  jeg  kendte  en  god  fami- 
lie der.  Men  da  der  kom  2  missionærer  fra 
Jesu  Kristi  Kirke  af  Sidste  Dages  Hellige  til 
min  dør,  var  jeg  ikke  spor  i  tvivl  om,  hvad 
jeg  skulle  gøre. 

Jeg  blev  døbt  den  7.  nov.  1970;  har  et 
stort  vidnesbyrd  om  kirkens  sandhed  og  er 
glad  for  det  arbejde,  jeg  har  i  kirken. 

Søndagen  ændrede  sig  til  det  gode 

En  søndag  var  for  mig  en  plage, 
man  havde  nok  at  gøre  de  andre  dage, 
gik  på  arbejde  og  kom  hjem  ved  kvæld. 
Så  skulle  der  ordnes  hus,  laves  mad 


til  sin  søn  og  sig  selv. 
Men  hver  søndag  gik  man  så  alene, 
sønnen  skulle  jo  sin  fodhold  lede, 
og  hvorfor  ikke? 

det  var  jo  til  glæde  for  ham, 
sidde  og  holde  mig  i  hånden, 

han  skulle  ej,  skam. 
Men  så  pludselig  et  under  der  skete, 
En  bøn  mig  ind  på  Guds  veje  ledte. 
En  aften  der  banket  blev  på  min  dør, 
to  herrer  der  stod,  jeg  ej  havde  set  før. 
»Et  budskab  vi  gerne  vil  ha'  lov  at  bringe, 
hvordan  du  Guds  kirke 

på  jorden  kan  finde.« 
Jeg  følte  nu,  bønnen  min  Gud  havde  hørt, 
to  tjenere  han  til  min  dør  havde  ført. 
Hver  søndag  for  mig  er  til  glæde  nu  vendt, 
i  budskabet  jeg  kvæges, 

min  kummer  er  endt. 

(Inger  Magre  te  Nielsen,  Tjæreborg) 

Udsendte  missionærer  fra  København  stav 


Pia  H.  S.  Pedersen  fra  Allerød  ward  Susanne  Meilsøe  fra  Københavns  3.  ward 
udsendt  l.  september  1980  til  London  Øst  udsendt  1.  september  1980  til  Canada 
Mission.  Montreal  Mission. 


Niels  og  Vera  Johansen  fra  Nykøbing  gren  udsendt  1.  oktober  1980  til 

Den  danske  Mission. 

Missionær  fra  Århus  stav 


Den  9.  december  1979  havde  vi  den  glæde  i 
Århus  gren  at  kunne  sende  søster  Helle 
Thor  Christensen  på  fuldtidsmission  til 
England  Birmingham  Missionen. 

Søster  Helle  Thor  Christensens  omven- 
delse foregik  på  den  måde,  at  hun  gerne 
ville  finde  sine  forfædre,  som  hun  vidste  var 
taget  til  Amerika  for  ca.  100  år  siden. 

Helle  henvendte  sig  derfor  til  Jesu  Kristi 
Kirke  af  Sidste  Dages  Hellige  i  oktober 
1976.  Det  var  ikke  så  forfærdelig  meget,  vi 
kunne  hjælpe  hende  med. 

De  2  kvindelige  deltidsmissionærer 
begyndte  at  undervise  hende  i  de  4  grund- 
principper, og  det  varede  ikke  længe,  før 
hun  blev  meget  interesseret  i  kirkens 
lærdomme. 

De  kvindelige  missionærer  besøgte  hen- 
des forældre  og  fortalte  dem,  hvad  Helle 
lavede  og  gik  ind  for,  fordi  hendes  moder 
syntes,  at  hun  var  for  ung.  Helle  fik  lov  til  at 
blive  døbt,  selvom  hun  ikke  var  fyldt  18  år. 
Det  skete  den  29.  december  1976. 

Det  varede  ikke  længe,  før  Helle  fik  et 


stærkt  ønske  om  at  komme  på  mission, 
men  hun  var  jo  for  ung  til  det.  Tiden  indtil 
hun  kom  afsted,  brugte  hun  til  at  besøge 
sine  slægtninge  i  Amerika,  idet  hun  var 
blevet  meget  engageret  i  genealogi  og 
næsten  var  færdig  med  sit  4-generations- 
program,  da  hun  tog  på  mission. 

LSR-P,  Århus  Gren 


Udkald  til  skovtur  i  M/M  gruppen 
fra  Risskov 


Vi  havde  i  vor  M  /  M  gruppe  besluttet,  at  vi 
skulle  have  en  skovtur  til  Silkeborg,  men  på 
denne  årstid  kan  vi  jo  ikke  altid  regne  med, 
at  vejret  vil  være  godt. 

Vi  havde  bestemt,  at  lørdag  den  27.  sep- 
tember skulle  være  dagen.  Vi  vågnede  op 
om  morgenen  og  opdagede  til  vores  store 
glæde,  at  vejret  var  vidunderligt. 

Vi  mødtes  hos  broder  og  søster  Hansen  i 
Silkeborg,  og  efter  sang  og  bøn  kørte  vi  til 
skoven  for  at  plukke  bær,  men  der  var  ikke 
så  forfærdelig  mange,  vi  fik  i  alt  10  stk! 

Vi  nød  det  dejlige  vejr  og  Guds  skønne 
natur  omkring  os.  Efterhånden  nåede  vi 
frem  til  Slåen  Sø,  hvor  vi  alle  1 8  slog  os  ned 


og  nød  de  medbragte  forfriskninger.  Uhm, 
hvor  det  smagte.  Bagefter  var  der  jogging 
omkring  Slåen  Sø,  nogle  -  de  dristige  -  løb. 
Andre  tog  lidt  mere  tid  og  nød  naturen 
omkring  os,  mens  resten  passede  resterne  af 
forfriskningerne. 

Tiden  løb  alt  for  hurtigt,  det  var  ved  at 
blive  aften,  så  vi  skulle  hjem  til  familien 
Hansen  igen  med  sultne  maver.  Der  var  alle 
de  bøffer  og  kartofler,  vi  kunne  spise,  og  til 
dessert  pærer  fra  haven,  så  maverne  skulle 
virkelig  hviles  bagefter. 

Vi  hjalp  hinanden  med  at  rydde  op,  og 
gruppens  yngste  medlem  på  1 8  mdr.  skulle  i 
seng. 

Det  varede  ikke  længe,  før  gruppens  spas- 
mager begyndte  at  fortælle  vittigheder,  så 
mavemusklerne  fik  krampe,  og  tårerne  tril- 
lede ned  ad  kinderne.  Efter  dette  havde 
broder  Hansen  lavet  konkurrence  for  både 
store  og  små,  tykke  og  tynde.  Målebånd  og 
vægt  blev  taget  i  brug,  ligesom  der  var 
spørgsmål  inden  for  standardværkerne. 

Hvis  vi  ikke  var  blevet  gjort  til  klovner 
forinden,  fik  vi  efterhånden  i  præmie  en 
klovn  på  en  plakat.  Nogle  vandt  køkken- 
udstyr, andre  julekalendere  og  bøger  om 


foto. 

Da  vi  havde  leget  et  par  timer,  var  det 
blevet  tid  til  at  tage  hjem  til  Århus.  Vi  slut- 
tede med  sang  og  bøn  og  forfriskninger  til 
at  køre  hjem  på. 

Mens  vi  spiste  forfriskninger,  var  der 
uden  for  huset  fyrværkeri,  som  broder 
Hansen  sendte  op. 

Vel  hjemme  og  godt  trætte  kunne  vi  gå  til 
køjs  og  tænke  på,  at  vi  kunne  sove  en  time 
ekstra  p.g.a.  skift  fra  sommertid,  heldigvis! 

LSR-P,  Århus  Gren 


Templet  kalder  ungdommen  1980 

København  stavs  tempeltur  for  de  unge 


De  unges  tempelrejse  var  en  oplevelse,  som 
vi,  der  var  med  som  ledere,  kunne  unde  alle 
at  være  med  til.  Især  kunne  vi  ønske  at  alle 
forældre  havde  lejlighed  til  at  opleve  det 
vidnesbyrdmøde,  der  afsluttede  besøget 
inden  hjemturen. 


Det  var  med  store  forventninger,  at  44 
unge  og  7  ledere  vinkede  farvel  fra  Priorvej 
den  19.  oktober,  en  søndag  morgen  kl.  6  og 
søndagen  efter  blev  den  samme,  nu  lidt 
trætte,  skare  budt  velkommen  hjem  af  en 
stor  gruppe  glade  forældre,  da  bussen  præ- 


I  bussen,  der  var  de  unges  »hjem«  i  4  dage,  hyggede  de  sig  som  én  stor  familie. 

En  lille  gruppe  på  vej  op  mod  templet  for  at  udføre  de  hellige,  stedfortrædende  ordinancer. 


»  Uden  mad  og  drikke ...«  En  bid  brød  gør  godt,  selv  om  den  indtages  siddende  på  gulvet 
og  med  kufferten  som  spisebord. 

cis  kl.  20.00  rullede  op  foran  kirkebygnin- 
gen. Det  var  så  præcist,  at  nogen  mente,  at 
bussen  måtte  have  holdt  henne  om  hjørnet 
for  at  kunne  være  så  præcis.  Men  det  var 
ikke  tilfældet.  Vi  benyttede  Unibus  -  ført  af 
Johannes  og  Mette,  som  vi  kender  fra  tal- 
rige ture  -  der  befordrede  os  i  en  »gammel« 
DSB-bus.  Der  var  imidlertid  ikke  noget  at 
klage  over.  Bussen  kørte  upåklageligt  og 
tilbagelagde  ca.  3.000  km  i  de  8  dage,  vi  var 
væk.  Det  var  en  dejlig  tur,  rig  på  storslåede 
naturoplevelser,  på  stille  stunder  i  templet 


og  herlige  indkøbsture  i  diverse  supermar- 
keder, så  bussen  til  sidst  lignede  en  reklame 
for  Migros  og  Wertkauf  indvendig. 

Vi  ledere  var  ikke  på  ferie,  men  vi  nød  - 
midt  i  lederskabet  -  at  være  sammen  med 
kirkens  ungdom  og  at  lære  dem  at  kende. 
Det  var  en  dejlig  gruppe  at  være  sammen 
med.  De  var  morsomme,  glade,  lykkelige, 
provokerende,  fulde  af  liv,  optimistiske, 
åndelige,  sangglade.  Ja,  de  var  bare  dejlige. 
Nu  glæder  vi  os  til  næste  tur  -  allerede.,/ 1 


Kirkebygningen  på  Amager  fylder  25  år 


Onsdag  den  24.  september  1980  fejrede 
man  i  Københavns  2.  ward  25-års  dagen  for 
kirkebygningens  indvielse. 

Der  var  ca.  100  til  stede  på  denne  festaf- 
ten, hvor  der  blev  vist  et  fint  underhold- 
ningsprogram, som  bl.a.  indeholdt  en  dragt- 
kavalkade, hvor  de  unge  til  samtidig  musik 
viste  dragter  lige  fra  1 400-tallet  og  op  til  vor 
tid. 

Biskop  Richardt  Andersen  holdt  festta- 
len og  præsenterede  en  smukt  forarbejdet 


mindeplade  af  træ,  som  vil  blive  opsat  i 
kirken  til  minde  om  begivenheden. 

Til  lejligheden  var  fremstillet  et  smukt 
festskrift,  som  indeholdt  billeder  fra  ind- 
vielsen, såvel  som  helt  nye  billeder  af  med- 
lemmerne af  wardet.  Endvidere  var  der  til- 
bageblik over  de  forgangne  år,  samt  et  par 
til  lejligheden  digtede  sange. 

Som  det  er  skik  og  brug,  sluttede  aftenen 
med  lækre  forfriskninger  og  en  hyggelig 
snak. 

5000  besøgende  i  Seattle  Templet  hver  dag 


På  dette  billede  af  Seattle  templet  ses, 
hvordan  folk  står  i  lange  køer  og  venter  i  op 
til  2  timer  på  at  komme  ind  og  se  templet. 

Templet  var  åbent  for  offentligheden  fra 
den  6.  oktober  til  den  8.  november  1980. 
Den  17.  november  blev  det  indviet,  og  den 
2.  december  påbegyndtes  tempelarbejdet. 

I  den  måned,  hvor  der  var  rundvisning 
for  alle  interesserede,  regner  man  med,  at 
der  var  ca.  175.000  besøgende.  Pressen 
viste  også  stor  interesse  for  begivenheden, 
og  både  radio  og  fjernsyn  bragte  reportager 
og  interviews. 

Tusinder  af  de  besøgende  opgav  deres 
navn  og  adresse  med  ønsket  om  at  få  besøg 


fra  kirken,  og  medlemmer  og  missionærer 
arbejdede  hårdt  for  at  aflægge  disse  besøg  i 
løbet  af  nogle  få  dage. 

»Jeg  har  aldrig  været  et  sted,  hvor  jeg  har 
haft  sådan  en  følelse«  og  »et  helt  vidunder- 
ligt sted  at  finde  Jesus.  Jeg  ønsker  at 
komme  her  igen  og  igen«  er  et  par  af  de 
bemærkninger,  man  hørte  fra  de  mange 
besøgende. 

Der  er  kaldet  600  tempeltjenere  til  at 
arbejde  i  Seattle  templet.  Mange  græd  af 
glæde,  da  de  fik  det  privilegium  at  arbejde 
der  og  se  virkeliggørelsen  af  en  drøm,  som 
de  har  haft  i  flere  år. 

(fra  Church  News) 

